
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1659 

--—” " ' 25Αυγούστου 1999 


ΑΠΟΦΑΣΕΙ Σ 

Αριθ. 184031 

Χορήγηση ενίσχυσης στην παραγωγή μεταποιημένων 
προϊόντων με βάση τα οπωροκηπευτικά. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Άρθρου 22 παρ. 3 του Νόμου 992/79 
«Περί οργανώσεως των Διοικητικών Υπηρεσιών για την 
εφαρμογή της Συνθήκης Προσχώρησης της Ελλάδος 
στις Ε.Κ. κ.λ.π.». 

2. Τις διατάξεις του Άρθρου 1 παρ. 1, 2, 3 και 4 του Ν. 
1338/1983 (Α34), όπως τροποποιήθηκαν με το Άρθροδτου Ν. 
1440/1984 (Α70) και του άρθρου 65 του Ν. 1892/90 (Α101). 

3. Τις διατάξεις του Καν. (ΕΚ) 2201/96 και των Καν. (ΕΚ) 
504/97 και Καν. (ΕΚ) 661/97, όπως τροποποιήθηκαν με τους 
Καν. (Εκ) 1590/98, Καν (ΕΚ) 702/99 και Καν. (ΕΚ) 2.807/98. 

4. Τις 362811/25.5.99 και 323588/11.6.98 Αποφάσεις 
του Υπ. Γεωργίας. 

5. Τις διατάξεις του Άρθρου 29 του Ν. 1558/85 (137), 
όπως αυτό προστέθηκε με το Άρθρο 27 του Ν. 2081/92 
(Α154) και αντικαταστάθηκε από το Άρθρο 1 παρ. 29 του 
Ν. 2469/97 (Α38). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του τακτικού 
προϋπολογισμού, αποφασίζουμε: 

Άρθρο 1 

Προσόντα και δικαιούχοι ενίσχυσης 

1. Στο καθεστώς ενίσχυσης στην παραγωγή υπάγονται τα 
προϊόντα που αναφέρονται στο Άρθρο 1. παρ. 2 του Καν. 
(ΕΚ) 504/97, όπως τροποποιήθηκε με τον Καν. (ΕΚ) 1590/98. 

2. Δικαιούχοι ενίσχυσης στην παραγωγή είναι οι μετα- 
ποιητές που παράγουν τα προϊόντα της προηγούμενης 
παραγράφου και οι οποίοι: 

α) Έχουν δηλώσει εγγράφως μέχρι 15 Ιανουάριου, στις 
Δ/νσεις Γ/κής Ανάπτυξης των Νομαρχιακών Αυτοδιοική¬ 
σεων της περιοχής τους τα κάτωθι στοιχεία: 

• Το είδος της πρώτης ύλης που προτίθενται να μετα¬ 
ποιήσουν και τις εκτιμώμενες ποσότητες. 

• Το είδος του τελικού προϊόντος το οποίο παράγουν 
από την πρώτη ύλη και τις εκτιμώμενες ποσότητες. 

• Τη δυναμικότητα επεξεργασίας πρώτης ύλης σε τό¬ 


νους ανά 24ωρο καθώς και τον κατά ανώτατο όριο αριθμό 
ημερών λειτουργίας τους. 

• Τη διαβεβαίωση ότι για το τελικό προϊόν που θα πα- 
ραχθεί θα ζητήσουν την οικονομική ενίσχυση και θα τηρή¬ 
σουν όλες τις λεπτομέρειες εφαρμογής του καθεστώτος. 

β) Έχουν συνάψει συμβάσεις μεταποίησης (αρχικές και 
συμπληρωματικές βάσει των 362811/25.5.99 και 325588/- 
11.6.98 Αποφάσεων ΥΠ.ΓΕ. και έχουν καταθέσει με έγγρα¬ 
φο Αναλυτική κατάσταση Συμβάσεων Μεταποίησης μετά 
στοιχεία του Υποδείγματος 4 (εκτός της τελευταίας στηλης) 
στη Δ/νση ΟΑΒΙΠ/ΔΑΓΕΠ μέσα σε 10 εργάσιμες μέρες από 
τη λήξη της προθεσμίας κατάθεσης των συμβάσεων για το 
προϊόν, όπως προκύπτει από τον Καν. (ΕΚ) 1169/97, στις αρ¬ 
μόδιες υπηρεσίες των Νομ. Αυτοδ/σεων. 

Άρθρο 2 

Δικαιολογητικά και διαδικασία για την καταβολή 
της ενίσχυσης 

Α. Προκειμένου ο μεταποιητής να τύχει της ενίσχυσης 
στην παραγωγή θα πρέπει να υποβάλει στη Δ/νση Γ/κής Ανά¬ 
πτυξης της Νομ. Αυτ/σης της περιοχής του ξεχωριστά για 
κάθε προϊόν εντός των προθεσμιών που αναφέρονται στο 
Άρθρο 11 του Καν. (ΕΚ) 504/97, όπως τροποποιήθηκε μετον 
Καν. (ΕΚ) 702/99, αίτηση ενίσχυσης όπως το Υπόδειγμα 1. 

Η αίτηση ενίσχυσης απευθύνεται στο Υπουργείο Γεωρ¬ 
γίας Δ/νση ΟΑΒΙΠ/ΔΑΓΕΠ και συνοδεύεται από τα ακό¬ 
λουθα δικαιολογητικά. 

(Καταστάσεις εις διπλούν) 

1. Συγκεντρωτική κατάσταση Τελικών προϊόντων κατά 
κατηγορία ενίσχυσης με κατανομή των ποσοτήτων με ή 
χωρίς ενίσχυση, όπως το Υπόδειγμα 2. Στην περίπτωση 
βιομηχανικής τομάτας, οι ποσότητες χωρίς ενίσχυση δια¬ 
φοροποιούνται με ή χωρίς τήρηση της ελάχιστης τιμής. 

2. Συγκεντρωτική κατάσταση πρώτης ύλης που χρησι¬ 
μοποιήθηκε για την παραγωγή των τελικών προϊόντων 
που αναφέρονται στην προηγούμενη συγκεντρωτική κα¬ 
τάσταση με ξεχωριστή αναφορά των ποσοτήτων που πα- 
ραλήφθηκαν από οργανώσεις παραγωγών και μεμονωμέ¬ 
νους παραγωγούς αντίστοιχα κατά μήνα παράδοσης, 
όπως το Υπόδειγμα 3. Διευκρινίζεται ότι κατά την έννοια 
του Καν. (ΕΚ) 2201 /96, οι Συνεταιριστικές οργανώσεις θε¬ 
ωρούνται ως μεμονωμένοι παραγωγοί. 

3. Αναλυτική κατάσταση Συμβάσεων Μεταποίησης και 
Συμπληρωματικών Συμβάσεων από τη οποία προκύπτει 
ότι το ποσοστό, όπως αυτό αναφέρεται στο Άρθρο 2 παρ. 

2 του Καν. (ΕΚ) 2201/96 των ποσοτήτων των τελικών προϊ¬ 
όντων που ενισχύονται, προέρχονται από Συμβάσεις με 
Οργανώσεις Παραγωγών (Ο.Π.) - στην αντίθετη περίπτω¬ 
ση λαμβάνουν μόνο υπόλοιπο ποσοστό της ενίσχυσης 
που αναλογεί στους μεμονωμένους παραγωγούς, όπως 
το Υπόδειγμα 4. 

Σημειώνεται ότι τα ποσοστά αυτά για την επόμενη πε¬ 
ρίοδο 1999/2.000 είναι 45% και 55% αντίστοιχα. 

4. Αναλυτική κατάσταση τιμολογίων πρώτης ύλης με τα 
πρωτότυπα τιμολόγια, εντελώς εξοφλημένα, τόσο για τις 
ποσότητες με ενίσχυση όσο και για τις ποσότητες χωρίς 
ενίσχυση - με διαφοροποίηση με ή χωρίς τήρηση της ελά¬ 
χιστης τιμής στη βιομηχανική τομάτα, όπως το Υπόδειγμα 

5. Η εξόφληση του τιμολογίου θα αποδεικνύεται με τη σύ¬ 
νταξη ξεχωριστής πράξης επ’ αυτού με τις ενδείξεις "εξό¬ 
φλησης" υπογραφή του δικαιούχου και ιδιόχειρη αναγρα¬ 
φή του ονοματεπωνύμου του. Τα στοιχεία της εξοφλητι- 
κής πράξης θα είναι σε πρωτότυπο τιμολόγιο, μπορεί 
όμως να είναι και σε αντίγραφο ή φωτοαντίγραφο αυτού, 
με επικύρωση της γνησιότητάς του από τις αρμόδιες αρ¬ 
χές. Στις περιπτώσεις των Οργανώσεων Παραγωγών 
(Ο.Π.) βεβαιώνεται τόσο το γνήσιο της υπογραφής του 
εκπροσώπου της Ο.Π. όσο και η νόμιμη εκπροσώπηση 
του. Στις περιπτώσεις "Συμβάσεων Προμήθειας" αντί για 
τα τιμολόγια προσκομίζονται τα ζυγολόγια. 

5. Αναλυτική κατάσταση εμβασμάτων με τα προποτυπα 
εμβάσματα για όλες τις πληρωμές των μεταποιητών προς 
τις Οργανώσεις Παραγωγών και τους μεμονωμένους παρα¬ 
γωγούς χωριστά κατά περίπτωση, Οπως το Υπόδειγμα 6. 

6. Αναλυτική κατάσταση πιστοποιητικών παράδοσης 
της πρώτης ύλης, κατά οργάνωση παραγωγών χωριστά 
για τα μέλη τους και για τους μεμονωμένους παραγωγούς 
μετά των ζυγολογίων της βιομηχανίας στην οποία να εμ- 
φαίνεται το μεικτό και καθαρό βάρος των φορτίων μετά 
την απομείωση όπως το Υπόδειγμα 7. 

7. Αναλυτική κατάσταση Αποδείξεων εξόδων μεταφο¬ 
ράς με τις επίσημες αποδείξεις πληρωμής των δαπανών 
που αφορούν στη συσκευασία, στη φόρτωση, στη μετα¬ 
φορά, στην εκφόρτωση, στο Φ.Π.Α και άλλων που επιβα¬ 
ρύνουν το μεταποιητή, όπως το Υπόδειγμα 8. 

8. Αναλυτική κατάσταση Πληρωμής των Οργανώσεων 
Παραγωγών και των μεμονωμένων Παραγωγών, από την 
οποία να προκύπτει ότι κατεβληθη η ελάχιστη τιμή παρα¬ 
γωγού, όπως το Υπόδειγμα 9. 

9. Συγκεντρωτική κατάσταση πληρωμής τελικού προϊό¬ 
ντος, όπως το Υπόδειγμα 10, η οποία θα συντάσσεται από 
το μεταποιητή, θα υπογράφεται από το νόμιμο εκπρόσωπο 
της μεταποιητικής επιχείρησης και θα βεβαιώνεται το γνή¬ 
σιο της υπογραφής και το νόμιμο της εκπροσώπησης από 
τις αρμόδιες αρχές. Στην κατάσταση Πληρωμής θα αναφέ- 
ρονται τα τελικά προϊόντα που προήλθαν από την πρώτη 
ύλη ξεχωριστά κατά μήνα, ανάλογα με την ημερομηνία πα¬ 
ράδοσης του προϊόντος και όχι της μεταποίησής του. 

10. Ισοζύγιο Ξηράς Ύλης (Ξ.Υ.) πρώτης ύλης και τελικού 
προϊόντος όπως αναφέρεται στην 2158/94 οδηγία του 
Υπουργείου Γεωργίας, που αφορά στον τοματοπολτό. 

11. Υπεύθυνη Δήλωση του μεταποιητή του Ν. 1599/86 
με την οποία να δηλώνει ότι: 

α) Έχει καταβάλει για την Πρώτη Ύλη τιμή ίση ή ανώτε¬ 
ρη από την ελάχιστη τιμή που έχει καθορίσει η Ευρ. Κοι¬ 
νότητα για το προϊόν της αίτησης ενίσχυσης. 

β) Έχει εξοφλήσει όλες τις υποχρεώσεις πρόσθετων 
δαπανών (φορτωτικά ■■ μεταφορικά κ.α.) και δεν γίνεται 


εμμέσως μείωση της ελάχιστης τιμής πρώτης ύλης. 

γ) Τα ληφθέντα τελικά προϊόντα ανταποκρίνονται στις 
ποιοτικές προδιαγραφές που καθορίζονται, από την Ευρ. 
Κοινότητα. 

δ) Στη βιομηχανική τομάτα, οι ποσότητες εκτός συμβά¬ 
σεων, χωρίς τήρηση της ελάχιστης τιμής, παραλήφθηκαν 
μετά την εξάντληση των εντός συμβάσεων, με τήρηση της 
ελάχιστης τιμής ποσότητας. 

ε) Έχει υποβάλει αίτηση προκαταβολικής ενίσχυσης στα 
προϊόντα της βιομηχανικής τομάτας (εφ’ όσον υπέβαλε). 

στ) Όλα τα στοιχεία που αναφέρονται στις καταστάσεις 
είναι έγκυρα και αληθή. 

12. Υπεύθυνη Δήλωση του Ν. 1599/86 των νομίμων εκ¬ 
προσώπων των Οργανώσεων Παραγωγών (ο.π.) και των 
μεμονωμένων Παραγωγών, κατά περίπτωση ότι εξοφλή¬ 
θηκαν από το μεταποιητή οι απαιτήσεις που απορρέουν 
από τις συναφθείσες συμβάσεις και ιδιαίτερα στην εξό¬ 
φληση της πρώτης ύλης σε τιμή τουλάχιστον ίση με την 
ελάχιστη τιμή και των πρόσθετων δαπανών μεταφοράς 
(φορτωτικά, μεταφορικά κ.α.) και λοιπών επιβαρύνσεων. 

13. Δήλωση Μεταποίησης, όπως αναφέρεται στο Άρ¬ 
θρο 4 του Καν. (ΕΚ) 504/97, σε επίσημο Αντίγραφο. 

14. Δήλωση Έναρξης Μεταποίησης, όπως αναφέρεται 
στο Άρθρο 4 του Καν. (ΕΚ) 504/97, σε επίσημο Αντίγραφο. 

15. Αντίγραφο Καταστατικού στην περίπτωση νέων βιο¬ 
μηχανιών και τροποποιήσεων καταστατικού για παλιές 
βιομηχανίες που έχουν καταθέσει καταστατικό κατά τα 
προηγούμενα χρόνια. Στην περίπτωση που καμιά τροπο¬ 
ποίηση του καταστατικού δεν έχει επέλθει, θα υποβάλλε¬ 
ται υπεύθυνη δήλωση του Ν.Δ. 1599/86 στην οποία θα 
αναφέρεται «ότι καμία τροποποίηση του καταστατικού δε 
έχει γίνει που να μην έχει κατατεθεί στη ΔΙΔΑΓΕΠ». 

16. Αντίγραφο Μισθωτηρίου σε περίπτωση που οι εργα¬ 
σίες μεταποίησης έγιναν σε ενοικιαζόμενες εγκαταστά¬ 
σεις άλλου μεταποιητή. 

17. Δελτίο Φορολογικής και Ασφαλισπκής Ενημερότητας. 

Β. Η αίτηση με όλα τα δικαιολογητικά που προαναφέρ- 

θηκαν για κάθε τελικό προϊόν κατατίθεται στη Δ/νση Γ/κής 
Ανάπτυξης της Νομ. Αυτ/'σης του εργοστασίου, εντός των 
προθεσμιών που αναφέρονται στο Άρθρο 11 του Καν. 
(ΕΚ) 504/97, όπως αυτό τροποποιήθηκε με τον Καν. (ΕΚ) 
702/99 οι οποίες είναι δεσμευτικές. Η αίτηση ενίσχυσης 
είναι παραδεκτή μόνον εφόσον έχει πλήρως καταβληθεί η 
ελάχιστη τιμή για ολόκληρη την ποσότητα της πρώτης 
ύλης που χρησιμοποιήθηκε στο τελικό προϊόν που αποτε¬ 
λεί αντικείμενο της αίτησης ενίσχυσης. Εάν η αίτηση ενί¬ 
σχυσης υποβληθεί εκτός της προθεσμίας που προβλέπε- 
ται, η ενίσχυση μειώνεται κατά 20% ανά μήνα ή κλάσμα 
μήνα καθυστέρησης. Δεν χορηγείται ενίσχυση εάν η κα¬ 
θυστέρηση είναι μεγαλύτερη από δύο μήνες. Τα ως άνω 
ισχύουν σε περίπτωση «σύμβασης προμήθειας», όταν δη¬ 
λαδή ο παραγωγός είναι ταυτόχρονα και μεταποιητής και 
εφαρμόζεται το Άρθρο 7 παρ. 4 του Καν. (ΕΚ) 504/97, για 
την οποία η απόδειξη της καταβολής της ελάχιστης τιμής 
αποδεικνύεται επίσης μόνο με τραπεζικό ή ταχυδρομικό 
έμβασμα. 

Γ. Μετά την υποβολή της αίτησης ενίσχυσης ακολου¬ 
θείται η εξής διαδικασία: 

1. Η Επιτροπή ελέγχου Μεταποίησης της Νομ. Αυτ/σης 
προβαίνει στους πάσης φύσης οριστικούς ελέγχους, βε¬ 
βαιώσεις, θεωρήσεις και εκδίδει βεβαιώσεις ελέγχου ενί¬ 
σχυσης, όπως το Υπόδειγμα 11, σε 2 αντίγραφα, τα δύο 
εκ των οποίων συνοδεύουν την αίτηση ενίσχυσης. 

2. Η αίτηση ενίσχυσης μαζί μετά δικαιολογητικά (σε δύο 
αντίγραφα) εκτός των εμβασμάτων, των τιμολογίων, των 
ζυγολογίων και των αποδείξεων δαπανών μεταφοράς, 
διαβιβάζονται στη Δ/νση ΟΑΒ1Π/ΔΑΓΕΠ του Υπουργείου 
Γεωργίας σε διάστημα ενός μηνός τα αργότερο, προκει- 
μένου να γίνει η εκκαθάριση και η πληρωμή των δικαιού¬ 
χων μέσα σε 3 μήνες από την υποβολή της αίτησης ενί¬ 
σχυσης, σύμφωνα με την Κοινοτική Οδηγία και την 
487970/10.12.83 εγκύκλιο του Υπουργείου Γεωργίας. 
Εάν με την αίτηση ενίσχυσης δεν έχουν υποβληθεί πλήρη 
δικαιολογητικά θα ζητείται με επίσημη αλληλογραφία η 
ολοκλήρωση του Φακέλου. Τα δικαιολογητικά που λεί¬ 
πουν θα κατατίθενται από τον ενδιαφερόμενο με έγγρα¬ 
φο δια του πρωτοκόλλου. Στην περίπτωση αυτή, αφετη¬ 
ρία για τον υπολογισμό του τριμήνου θα είναι η ημερομη¬ 
νία πρωτοκόλλησης του εγγράφου αυτού. Τα έγγραφα 
της αλληλογραφίας θα συνοδεύουν τα δικαιολογητικά 
που αποστέλλονται στην υπηρεσία για να δικαιολογείται 
η υπέρβαση του τριμήνου από την ημερομηνία υποβολής 
των αρχικών δικαιολογητικών. 

3. Στα αρχεία των αρμοδίων Υπηρεσιών της Νομ. 
Αυτ/σης του τόπου του εργοστασίου θα παραμείνει πλή¬ 
ρης Φάκελος που θα περιλαμβάνει εκτός των αντιγράφων 
των αιτήσεων ενίσχυσης με τα δικαιολογητικά τους και τα 
σχετικά τιμολόγια, ζυγολόγια, εμβάσματα αποδείξεις. Ο 
Φάκελος αυτός θα είναι διαθέσιμος σε κάθε εθνικό και 
κοινοτικό έλεγχο. 

Άρθρο 3 

Προκαταβολική ενίσχυση για την παραγωγή 
προϊόντων τομάτας 

Α. Για τα προϊόντα με βάση τις τομάτες, ο μεταποιητής 
μπορεί να υποβάλει μεταξύ 1 /9 και 30/10, αίτηση για τη χο¬ 
ρήγηση προκαταβολικής ενίσχυσης, που αναφέρεται στο 
100% της ενίσχυσης, όπως στο Υπόδειγμα 1, κατ’ ευθείαν 
στη Δ/νση ΟΑΒΙΠ/ΔΑΓΕΠ: 

Η αίτηση Προκαταβολικής ενίσχυσης συνοδεύεται από 
τα ακόλουθα δικαιολογητικά (καταστάσεις εις διπλούν): 

1. Συγκεντρωτική κατάσταση τελικών προϊόντων, όπως 
το Υπόδειγμα 2. 

2. Συγκεντρωτική κατάσταση Πρώτης Υλης, όπως το 
Υπόδειγμα 3. 

3. Συγκεντρωτική κατάσταση πληρωμής τελικού προϊό¬ 
ντος, όπως το Υπόδειγμα 10 με πρόσθετα στοιχεία το ύψος 
της απαιτουμένης εγγύησης και τα στοιχεία της εγγυητικής 
επιστολής (αριθμός, ημερομηνία και εκδούσα Τράπεζα). 

4. Αναλυτική Κατάσταση εμβασμάτων με τα αντίγραφα 
των εμβασμάτων που δικαιολογούν καταβολή τιμής Πρώ¬ 
της ύλης ίσης ή ανώτερης του 50% της ελάχιστης τιμής 
για τις ποσότητες πρώτης ύλης της Συγκεντρωτικής Κα¬ 
τάστασης Υποδείγματος 3, όπως το Υπόδειγμα 6. 

5. Αναλυτική Κατάσταση Συμβάσεων Μεταποίησης και 
Συμπληρωματικών Συμβάσεων από την οποία να προκύ¬ 
πτει ότι το ποσοστό των ποσοτήτων τελικών προϊόντων 
που ενισχύονται προέρχονται από Συμβάσεις με Οργα¬ 
νώσεις Παραγωγών (Ο.Π.) στην αντίθετη περίπτωση λαμ¬ 
βάνουν μόνο το ποσοστό της προκαταβολικής ενίσχυσης 
που αναλογεί στις ποσότητες των μεμονωμένων παραγω¬ 
γών, όπως το Υπόδειγμα 4. 

6. Υπεύθυνη Δήλωση του μεταποιητή του Ν. 1599/86 με 
την οποία να δηλώνει ότι: 

α) Έχει καταβάλει για την πρώτη ύλη τιμή ίση ή ανώτε¬ 
ρη από το 50% της ελάχιστης τιμής που έχει καθορίσει η 


Ευρωπαϊκή Κοινότητα για το προϊόν της αίτησης προκα¬ 
ταβολικής ενίσχυσης. 

β)Τα ληφθέντα τελικά προϊόντα ανταποκρίνονται στις 
ποιοτικές προδιαγραφές που καθορίζονται από την Ευ¬ 
ρωπαϊκή Κοινότητα. 

γ) Τα στοιχεία των Συγκεντρωτικών Καταστάσεων Υπο¬ 
δειγμάτων 2 και 3 καλύπτουν τις συνολικές ποσότητες 
πρώτης ύλης που μεταποιήθηκε και τελικών προϊόντων 
που παράχθηκαν κατά τη διάρκεια της περιόδου εμπο¬ 
ρίας. 

δ) Θα υποβάλει οπωσδήποτε αίτηση ενίσχυσης μέσα 
στις προθεσμίες που προβλέπονται από τους Κοινοτι¬ 
κούς Κανονισμούς. 

ε) Όλα τα στοιχεία που αναφέρονται στις Καταστάσεις 
που συνοδεύουν την αίτηση ενίσχυσης είναι έγκυρα και 
αληθή. 

7. Υπεύθυνη Δήλωση του Ν.Δ. 1599/86 των νομίμων εκ¬ 
προσώπων των Οργανώσεων Παραγωγών (Ο.Π.) και των 
μεμονωμένων παραγωγών κατά περίπτωση ότι εξοφλή¬ 
θηκαν από το μεταποιητή με τιμή ίση ή ανώτερη από το 
50% της ελάχιστης τιμής που καθόρισε η Ευρωπαϊκή Κοι¬ 
νότητα. 

8. Δελτίο Φορολογικής και Ασφαλιστικής Ενημερότητας. 

9. Εγγυητική Επιστολή Τραπέζης ποσού ίσου προς 
110% της προκαταβολικής ενίσχυσης. 

Β. Η καταβολή της προκαταβολικής ενίσχυσης από τη ΔΙ- 
ΔΑΓΕΠ συ ντελείται μέσα σε 30 μέρες από την υποβολή της 
αίτησης . Σε περίπτωση που ο μεταποιητής δεν υποβάλει 
αίτηση για οριστική ενίσχυση εντός της καθορισμένης προ¬ 
θεσμίας, η εγγύηση καταπίπτει ολοσχερως. Εάν κατά τη 
διάρκεια των ελέγχων που θα διεξαχθούν από αρμόδιες 
Υπηρεσίες της Νομαρχιακής Αυτοδιοίκησης και της ΔΙΔΑ- 
ΓΕΠ για την καταβολή της οριστικής ενίσχυσης διαπιστω¬ 
θεί ότι κάποια ποσότητα τελικών προϊόντων που παρήχθη 
μέχρι τις 25/10 και είχε ζητηθεί προκαταβολική ενίσχυση 
δεν ήταν σύμφωνη με τους Κοινοτικούς Κανονισμούς και 
τις Υπουργικές Αποφάσεις, η εγγύηση καταπίπτει μερικώς 
κατ' αναλογία της συγκεκριμένης ποσότητας. 

Άρθρο 4 

Έλεγχοι- Κυρώσεις- Τελικές Διατάξεις 

1. Σχετικά με τους ελέγχους και τις κυρώσεις ισχύουν οι 
διατάξεις των 362811/25.5.99 και 323588/11.6.98 Αποφά¬ 
σεων ΥΠ.ΓΕ. 

2. Για τις λοιπές λεπτομέρειες εφαρμογής του συστήμα¬ 
τος ενίσχυσης στην παραγωγή μεταποιημένων προϊόντων 
με βάση τα οπωροκηπευτικά ισχύουν οι διατάξεις των καν. 
(ΕΚ) 2201/96, Καν. (ΕΚ) 504/97 και Καν. (ΕΚ) 661/97, όπως 
τροποποιήθηκαν με τους Καν. (ΕΚ) 1590/98, Καν. (ΕΚ) 
702/99 και Καν. (ΕΚ) 2807/98, καθώς και των Υπ. Αποφάσεων 
που αναφέρθηκαν στην παρ. 1 του παρόντος Άρθρου. 

3. Στην Απόφαση αυτή προσαρτώνται τα Υποδείγματα 
1,2, 3, 4, 5, 6, 7, 8, 9, 10 και 11. 

4. Η Απόφαση 161801/9.7.1998 (ΦΕΚ 711/Β), συνεχίζει 
να εφαρμόζεται μέχρι το τέλος της περιόδου εμπορίας 
1998/1999 για κάθε ένα από τα σχετικά προϊόντα οπότε 
και καταργείται. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Ιουλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩ-ΉΑΣ 

I. ΠΑΠΑΝΤΩΝΙΟΥ Γ. ΑΝΩΜΕΡΙΤΗΣ 

ΑΙΤΗΣΗ ΕΝΙΣΧΥΣΗΣ* 
(κατά τελικό προϊόν) 


(πλήρης επωνυμία επιχείρησης) 


(Νομός - πόλη - χωριό) 
(οδός - Αριθμός) 
(τηλέφωνο) 

ΑΡ. ΜΗΤΡΩΟΥ Δ1ΔΑΓΕΠ 


ΣΥΝΗΜΜΕΝΑ : 


* Η ΠΡΟΚΑΤΑΒΟΛΙΚΗΣ 
ΕΝΙΣΧΥΣΗΣ 
Κατά περίπτωση 


ΥΠΟΔΕΙΓΜΑ 1 

ΠΡΟΣ'.ΤΟ ΥΠΟΥΡΓΕΙΟ ΓΕΩΡΓΙΑΣ 
ΔΙΔΑΓΕΠ 

Μέσω της Δ/νσης Γ/κής Ανάπτυξης 
Νομ. Αυτ/σης . 


Παρακαλώ να μου χορηγήσετε την 
προβλεπόμενη οικονομική ενίσχυση 
για το παρακάτω τελικό προϊόν που 

παρήγαγα την περίοδο. 

(περιγραφή προϊόντων) 

όπως αναλυτικά αναφέρεται στο 

συνημμένο πίνακα. 

Επισυνάπτω τα προβλεπόμενα 
δικαιολογητικά ότι είναι νόμιμα, 
έγκυρα και αληθή και αναφέρω ότι 
αποδέχομαι τους Εθνικούς και 
Κοινοτικούς Ελέγχους. Σε 
περίπτωση δε που θα διαπιστωθεί 
κατά τους ελέγχους αυτούς 
αντικανονική λήψη οποιουδήποτε 
ποσού θα επιστρέφω τούτο με την 
πρώτη ειδοποίηση, νομότοκα. 

Ο ΑΪΤΩΝ 

(Υπογραφή Νομίμου εκπροσώπου 

και Ονοματεπώνυμο) 
ΒΕΒΑΙΟΥΤΑΙ 

Το γνήσιο της υπογραφής και το 
νόμιμο της εκπροσώπηση από τις 
Αρμόδιες Αρχές. - 
























Ή ΠΡΟΚΑΤΑΒΟΛΙΚΗΣ ΕΝΙΣΧΥΣΗΣ 
<ατά περίπτωση) 





ΣΥΓΚΕΝΤΡΩΤΙΚΗ ΚΑΤΑΣΤΑΣΗ ΤΕΛΙΚΩΝ ΠΡΟΪΟΝΤΩΝ 
(ΣΕ 100 ΚΙΛΑ) 



(Ονοματεπώνυμο - Υπογραφή) (Ονοματεπώνυμο - Υπογραφή) 

























(Ονοματεπώνυμο - Υπογραφή) 

(Ονοματεπώνυμο - Υπογραφή) 


ΠΙΣΤΟΠΟΙΗΤΙΚΩΝ 



(Ονοματεπώνυμο - Υπογραφή) 

(Ονοματεπώνυμο - 



ΥΠΟΔΕΙΓΜΑ 



ΟΔ/ΝΤΗΣ Γ/ΚΉΣ ΑΝΑΠΤΥΞΗΣ 

ΥΠΟΔΕΙΓΜΑ 11. 


ΒΕΒΑΙΩΣΗ ΕΛΕΓΧΟΥ ΕΝΙΣΧΥΣΗΣ 
ΤΗΣ ΕΠΙΤ ΡΟΠΗΣ ΕΛΕΓΧΟΥ ΜΕΤΑΠΟΙΗΣΗΣ 
' ΤΗΣ ΝΟΜ. ΑΥΤΟΔ/ΣΗΣ 


Οι υπογεγραμμένοι: 


1 ... 

2 . 

3 . 

αποτελούντες την Επιτροπή Ελέγχου Μεταποίησης της Νομ. 

Αυτοδ/σης. συσταθείσα με την. 

Απόφαση του Νομάρχη. και ύστερα απ' όλους τους 

προβλεπόμενους ελέγχους βεβαιώνουμε τα παρακάτω στοιχεία που αφορούν 
την εμπορική περίοδο 199...-199.... 

Α. Π ΡΩΤΗ ΥΛΗ 

1. Η βιομηχανία. παρέλαβε βάσει 

Πιστοποιητικών παράδοσης και μεταποίησε την ακόλουθη ποσότητα πρώτης 
ύλης που καλύπτεται από Συμβάσεις κατ’ είδος τελικού προϊόντος. 


α/α 

ΕΙΔΟΣ ΤΕΛΙΚΟΥ ΠΡΟΪΟΝΤΟΣ 
(αναλυόμενο σε επί μέρους 
τελικά προϊόντα για τα οποία 
εφαρμόζεται διαφορετική ενίσχυση 

ΠΡΩΤΗ ΥΛΗ ΠΟΥ 
ΣΥΜΦΩΝΗΘΗΚΕ 
(Αρχικών και συμπληρω¬ 
ματικών συμβάσεων 

ΠΡΩΤΗ ΥΛΗ ΠΟΥ 
ΠΑΡΑΔΟΘΗΚΕ ΚΑΙ 
ΕΠΕΞΕΡΓΑΣΘΗΚΕ 
ΒΑΣΕΙ ΣΥΜΒΑΣΕΩΝ 
(αρχικών και 
συμπληρωματικών 

1. 

ο 

3. 

Κ.λ.π 





ΣΥΝΟΛΟ 




2. Η παραπάνω πρώτη ύλη που επεξεργάστηκε προέρχεται από συμβάσεις 

που είναι σύμφωνες με τις.Αποφάσεις 

του Υπουργείου Γεωργίας, υπογράφτηκαν και κατατέθηκαν στην Υπηρεσία 
μας εμπρόθεσμα και πριν από την έναρξη παράδοσης της πρώτης ύλης 
στη βιομηχανία. 

3. Ο μεταποιητής υπέβαλε μέχρι 15/1 την.Δήλωση 

Μεταποίησης.καθώς και την 

.Δήλωση Έναρξης Μεταποίησης 5 τουλάχιστον 

εργάσιμες μέρες πριν την έναρξη της μεταποίησης του προϊόντος που ήταν 
στις. 


I 
















21908 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4 Ο μεταποιητής μέχρι την ημερομηνία υποβολής της αίτησης ενίσχυσης 
εξόφλησε τις Οργανώσεις Παραγωγών και τους μεμονωμένους 
παραγωγούς την αξία της πρώτης ύλης που παρέδωσαν σιη βιομηχανία 
του με τις ελάχιστες τιμές που προβλέπονται στους Κοινοτικούς 
Κανονισμούς για τις ποσότητες που καλύπτονται από τις Συμβάσεις 
(αρχικές και συμπληρωματικές) και εξόφλησε επίσης τα φορτωτικά και 
μεταφορικά έξοδα και δεν εκκρεμούν απαιτήσεις τους που απορρέουν από 
τις συναφθείσες συμβάσεις. 

Β. ΤΕΛΙΚΑ ΠΡΟΪΟΝΤΑ 

1. Η βιομηχανία . παρήγαγε από ποσότητα 

πρώτης ύλης που παρέλαβε βάσει Πιστοποιητικών Παράδοσης και 
καλύπτεται από Συμβάσεις τις ακόλουθες ποσότητες κατ' είδος τελικών 
προϊόντων: 


α/α 

ΕΙΔΟΣ ΤΕΛΙΚΟΥ 
ΠΡΟΪΟΝΤΟΣ 
(αναλυόμενο στα 
ΐττΙ μέρους τελικά 
προϊόντα για τα 
οποία εφαρμόζεται 
διαφορετική ενίσχυ¬ 
ση) 

ΔΑΣΜΟΛΟ¬ 

ΓΙΚΗ 

ΚΛΛΣΗ 

ΒΚίΧ 

ΣΙΡΟΠΙΟΥ 
ΑΠΟ . . 
ΜΕΧΡΙ 

Η ΞΗΡΑ 
ΟΥΣΙΑ 

ΣΥΝΟΛΙΚΟ 
ΚΑΘΑΡΟ 
ΒΑΡΟΣ 
(χωρίς τρν 
άμεση 

συσκευααία) 
ΤΕΛΙΚΟΥ 
ΠΡΟΪΟΝΤΟΣ 
ΣΕ 100 ΚΙΛΑ 

ΣΥΝΟΛΙΚΟ 

ΜΕΙΚΤΟ 

ΒΑΡΟΣ 

(με την άμεση 

συσκευασία) 

ΤΕΛΙΚΟΥ 

ΠΡΟΪΟΝΤΟΣ 

ΣΕ 100 ΚΙΛΑ 

ΕΠΙΔΟΤΟΥΜΕΝΟ 
ΚΑΘΑΡΟ ΒΑΡΟΣ 
(χωρίς την άμεση 
συσκευασία 
σι 100 κιλά) 

ϊ. 

2. 

3. 

Κ.λ.π 















2. Από τα ισοζύγια υπολογισμού -ηράς Ύλης (Ξ.Υ) Πρώτης ύλης και 
τελικών προϊόντων προκύπτει ότι το σύνολο των μονάδων Ξ.Υ. είναι: 

α) Αγοράς πρώτης ύλης.κιλά 

β) Τελικού Προϊόντος. 

γ) Τελικού Προϊόντος Τοματοπολτού 28-30 Ξ Υ. 

Γ. ΕΛΕΓΧΟΙ ι 

1. Στη βιομηχανία.έγιναν οι ακόλουθοι έλεγχοι: , 

α) Έλεγχος για την επαλήθευση των στοιχείων των Πιστοποιητικών Παράδοσης 

ποσοστό .% - έναντι 25% τουλάχιστον του υποχρεωτικού - εκ των 

οποίων .....% αφορούσαν σε διαιτησίες, που παραδόθηκαν βάσει 

Συμβάσεων καθώς και έλεγχος διαλογής και αποκλεισμού του ποσοστού 
απομείωσης σκόρτου πρώτης ύλης από τη μεταποίηση στη βιομηχανία, 
σύμφωνα με τις Αποφάσεις του Υπουργείου Γεωργίας. 

β) Έλεγχος των χρηματικών πληρωμών και τήρησης της ελάχιστης τιμής αε 
συνδυασμό και με το βαθμό ΒΡΙΧ. 

γ) Έλεγχος διασταύρωσης και επαλήθευσης των στοιχείων των Μητρώων, 
δ) Έλεγχος τελικών προϊόντων. 

ε) Έλεγχος αντιστοιχίας βαθμού ΒΒΙΧ πρώτης ύλης - τελικών προϊόντων, 
στ) Έλεγχος των αποθεμάτων πριν και μετά το πέρας της μεταποίησης που 
έγιναν στις. .και.αντίστοιχα. 

ζ) Έλεγχος ότι οι εξωσυμβατικές Ποσότητες πρώτης ύλης παρελήφθηκαν και 
μεταποιήθηκαν μετά το πέρας των συμβατικών ποσοτήτων. 

2 Επισυνάπτονται στην παρούσα βεβαίωση: 

α) Πρακτικά ελέγχου Μητρώων και Αποθεμάτων της Επιτροπής Ελέγχου 
Μεταποίησης. 

β) Βεβαίωση του Περιφερειακού Εργαστηρίου Ποιοτικού Ελέγχου ότι πτ τελικά 
προϊόντα πληρούν τις ελάχιστες Κοινοτικές Προδιαγραφές ποιότητας καθώς 
και ότι τα ισοζύγια πρώτης ύλης - τελικών προϊόντων είναι πραγματικά, 
γ) Βεβαίωση του Επόπτη Ποιοτικού Ελέγχου ότι έγινε ποσοτικός και ποιοτικός 
έλεγχος στο 25% τουλάχιστον των ποσοτήτων που παραδόθηκαν στη 
βιομηχανία βάσει συμβάσεων και ότι εφαρμόσθηκαν επ' αυτού οι σχετικές 
Αποφάσεις του Υπουργείου Γεωργίας. 

δ) Βεβαίωση του Επόπτη Ποιοτικού Ελέγχου ότι κατά τον έλεγχο που 
διενήργησε στις συγκεκριμένες ημερομηνίες που θα αναφέρονται δεν υπέπεσε 
στην αντίληψη του καμιά παρατυπία ή ατασθαλία. Στην αντίθετη περίπτωση 
θα επισυνάπτονται τα σχετικά Πρακτικά, 


ΘΕΩΡΗΘΗΚΕ 

ΟΔΪΝΤΗΙ 

ΓΕΩΡΙΚΗΣ ΑΝΑΠΤΥΞΗΣ 


(σφρειγίΛσ-Ονοματεττώνυμο- 

Υττογρπφί'ΐ) 


ΗΜΕΡΟΜΗΝΙΑ 

Η ΕΠΙΤΡΟΠΗ ΕΛΕΓΧΟΥ ΜΕΤΑΠΟΙΗΣΗΣ 


α). 

β) 


(Ονοματεπώνυμο-Υπογραφή) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













